**D I S P O Z I Ţ I E**

**privind constatarea încetării de drept a contractului individual de muncă**

**al domnului Știrbu Adrian**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr.5475/10.02.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de adresa nr. 72869/2024/01.02.2025 a Casei Teritoriale de Pensii Cluj, înregistrată la Consiliul Județean Cluj cu nr. 4942/05.02.2025;

Luând în considerare:

* Dispoziția Președintelui Consiliului Județean Cluj nr. 834/23.12.2015 privind numirea domnului Ştirbu Adrian în cadrul aparatului de specialitate al Consiliului Judeţean Cluj, cu data de 01.01.2016;
* Dispoziția Președintelui Consiliului Județean Cluj nr. 921/2023 privind numirea domnului Știrbu Adrian pe funcția contractuală de execuție de muncitor calificat (lăcătuș mecanic) la Serviciul Tehnic, Situații de Urgență din cadrul Direcției de Administrare Drumuri Județene;

Având în vedere Decizia Înaltei Curți de Casație și Justiție nr. 91 din 25 noiembrie 2024, publicată în MO nr. 77/29.01.2025, referitoare la interpretarea şi aplicarea dispoziţiilor art. 517 alin. (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 64-65, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. a) și alin. (2) lit. b), art. 538, art. 562 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 15, art. 45 alin. (1) lit.a), art.46 – 47, art. 93 alin. (7), art. 167, art. 168 alin. (1) lit. j) din Legea nr. 360/2023 privind sistemul public de pensii, cu modificările și completările ulterioare;
* art. 56 alin. 1 lit. c), art. 266, art. 267, art. 268 alin. (1) lit. a), art. 269 din Legea nr. 53/2003 privind Codul muncii, republicată, cu modificările şi completările ulterioare;
* art. 521 alin. (3) din Legea nr. 134/2010 privind Codul de procedură civilă, republicată, cu modificările și completările ulterioare;
* art. 58 alin. (1) din Hotărârea Guvernului nr. 181/2024 pentru aprobarea Normelor de aplicare a Legii nr. 360/2023 privind sistemul public de pensii;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1** **(1)** Se constată încetarea de drept a contractului individual de muncă al domnului Știrbu Adrian pe funcția contractuală de execuție de muncitor calificat (lăcătuș mecanic) la Serviciul Tehnic, Situații de Urgență din cadrul Direcției de Administrare Drumuri Județene, la data de 12.02.2025.

**(2)** Încetarea de drept a contractului individual de muncă operează în temeiul art. 46 alin. (2), art. 167 și art. 168 alin. (1) lit. j) din Legea nr. 360/2023 privind sistemul public de pensii, ca urmare a deținerii, de către domnul Știrbu Adrian, a calității de pensionar, conform Deciziei Casei Teritoriale de Pensii Cluj din 01.02.2025, privind acordarea pensiei pentru limită de vârstă.

**Art.2.** Predarea lucrărilor și bunurilor care au fost încredințate domnului Știrbu Adrian, în vederea exercitării atribuțiilor de serviciu, se va realiza în termen de 3 zile de la data comunicării prezentei dispoziții.

**Art. 3.** Prezenta dispoziție poate fi contestată la Tribunalul Cluj în termen de 45 de zile calendaristice de la data comunicării.

**Art. 4.** Pentru punerea în aplicare a prevederilor prezentei dispoziţii se desemnează Direcţia Generală Buget-Finanţe, Resurse Umane prin Serviciul Resurse Umane.

**Art. 5. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane, va comunica domnului Știrbu Adrian prezenta dispoziție.

 **PREȘEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 52 din 11 februarie 2025**